२०२१ युरोपेली बाढी

२०२१ युरोपेली बाढी अहिले गम्भीर रूपमा चलिरहेको बाढीहरूको श्रृंखला हो, जुन १४ जुलाई २०२१ बाट सुरू भएको थियो। यो बाढीले मुख्यतया जर्मनी, लक्जमबर्ग, नेदरल्याण्ड्स र बेल्जियमका धेरै जलाधार क्षेत्रहरूलाई असर गरेको छ।

 वर्षा 
पश्चिमी युरोपमा अत्यधिक वर्षा भएपछि १४ जुलाई २०२१ मा बेल्जियम, जर्मनी, नेदरल्याण्ड्स र स्विट्जरल्यान्डमा बाढी सुरु भयो, जसले गर्दा धेरै नदीहरूमा पानीको बहाव बढ्न थाल्यो। 

 क्षति र मृत्यु 
सबैभन्दा बढी क्षति राइनल्यान्ड-प्यालाटिनेट राज्यको आहरवायलर क्षेत्रमा भएको छ, जहाँ आहर नदीमा पानीको स्तर बढेर धेरै भवनहरू भत्किएका छन् र कम्तीमा १८ जनाको मृत्यु भएको छ। 

बाढीका कारण जर्मनीमा ५८, बेल्जियममा ११ र इटालीमा १ जनाको मृत्यु भएको छ।     अभिलेख राख्न थालेदेखि, यो जर्मनीमा सबैभन्दा घातक बाढी हो।  

 प्रतिक्रिया 
जर्मन चान्सलर एन्जेला मर्केलले बाढीग्रस्त क्षेत्रका मानिसहरूको पीडामा आफू दुःखी भएको बताइन् र “मृतक र हराइरहेका परिवारहरू प्रति गहिरो सहानुभूति” व्यक्त गरिन्। 

राइनल्यान्ड-प्यालाटिनेट राज्यकी गभर्नर मालू ड्रेयरले क्षेत्रीय संसदलाई भनिन्, “त्यहाँ मानिसहरू मरेका छन्, मानिसहरू हराइरहेका छन्, अझै धेरै मानिसहरू जोखिममा छन्। हामीले यस्तो विपत्ति कहिल्यै देखेका छैनौं। यो साँच्चिकै विनाशकारी हो।”  

युरोपेली आयोगका अध्यक्ष, युरोपेली परिषदका अध्यक्ष चार्ल्स मिसेल, र बेलायतका प्रधानमन्त्री बोरिस जोनसनले पनि आफ्नो प्रतिक्रिया जनाएका थिए। साथै, इटाली र अस्ट्रियाले बेल्जियमका प्रभावित क्षेत्रमा उद्धार टोली पठाउने प्रस्ताव गरे। 

 मौसम घटनाहरू 
१२ देखि १५ जुलाई २०२१ को बीचमा संयुक्त अधिराज्य, पश्चिमी जर्मनी र नजिकका नेदरल्याण्ड्स, बेल्जियम र लक्जमबर्गमा अत्यधिक वर्षा भयो। एउटा आँधीबेहरी प्रणाली फ्रान्सबाट सरेर जर्मनीमा आइपुगेको थियो र दुई दिनसम्म त्यही क्षेत्रमा अड्किएको थियो।  

बेल्जियमको पूर्वी क्षेत्रमा वर्षा विशेष रूपमा तीव्र थियो—जलहायमा ४८ घण्टामा २७१.५ मिलिमिटर र स्पामा २१७ मिलिमिटर वर्षा भएको थियो। जर्मनीको उत्तरी राइन-वेस्टफालिया र राइनल्यान्ड-प्यालाटिनेटमा पनि २४ घण्टामा १००–१५० मिमी वर्षा भएको थियो, जुन सामान्यतया एक महिनाभन्दा बढीको बराबर हो।  

रेइफरशाइडमा नौ घण्टामा  र कोलोनमा २४ घण्टामा  वर्षा भएको थियो। केही प्रभावित स्थानहरूमा यस स्तरको वर्षा करिब १००० वर्षमा एक पटक मात्र देखिएको हुन सक्छ। पश्चिमी युरोपमा यो अभूतपूर्व वर्षा भएपछि धेरै नदीहरू आफ्नो किनार नाघेर १४ जुलाई २०२१ मा बेल्जियम, जर्मनी, नेदरल्याण्ड्स र स्विट्जरल्यान्डमा बाढी सुरु भयो।

युरोपेली बाढी चेतावनी प्रणाली (EFAS) ले जीवनलाई जोखिममा पार्ने बाढीबारे चेतावनी पहिले नै जारी गरेको थियो, तर ती चेतावनीहरू अस्पष्ट भएको र धेरै ठाउँमा स्थानीय अधिकारीहरूले समयमा प्रतिक्रिया नदिएको बताइएको छ।

 सन्दर्भ सामग्रीहरू